open-index/open-wikipedia-markdown huggingface dataset:
Sandro Nicolas

**Alessandro Heinrich Rütten** ({{datoar}]), best kjend som **Sammy Clay,** **Sandro Nicolas** og no **TYLR**, er ein tysk songar av gresk og amerikansk opphav. Han skulle ha representert Kypros i Eurovision Song Contest 2020 med songen «Running», men tevlinga vart avlyst på grunn av koronaviruspandemien i Europa vinteren 2020.

## Bakgrunn
Sandro vart fødd i Heinsberg i Tyskland av ei gresk mor og ein amerikansk far. Han vaks opp i Tyskland der han starta musikkarrieren sin.

I 2015 prøvesong han for talenttevlinga *Das Supartalent*, den tyske versjonen av *[[Norske Talenter|Norske talenter]]*. I 2018 deltok han i den åttande sesongen av *The Voice of Germany.* Han framførte Shawn Mendes' «In My Blood» under den anonyme prøvesongen-runden, og alle fire dommarar snudde stolane for han. Han vart etter kvart slått ut i singoff-runden.

I 2019 representerte Sandro USA i New Wave-festivalen i Sotsji i Russland og enda på sjetteplass. 29. november 2019 kunngjorde den kypriotiske kringkastaren RIK at Sandro skulle representere Kypros i Eurovision Song Contest 2020 i Rotterdam i Nederland. På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.

## Referansar

**Denne artikkelen bygger på «[[:nb:Sandro Nicolas|Sandro Nicolas]]» frå ,  den 5. desember 2021.*
Ben Dolic

**Benjamin Dolić** (), kjend som **Ben Dolic**, er ein slovensk songar. Han oppnådde popularitet i Tyskland etter å ha kome på andreplass i *The Voice of Germany* i 2018. Dolic skulle representere Tyskland i Eurovision Song Contest 2020 i Rotterdam i Nederland med songen «Violent Thing», men tevlinga vart avlyst på grunn av koronaviruspandemien i Europa vinteren 2020.

## Bakgrunn
Dolić vart fødd og vaks opp i den slovenske hovudstaden Ljubljana. Som tolvåring deltok han i *Slovenija ima talent*, den slovenske versjonen tilsvarande *[[Norske Talenter|Norske talenter]]*, og han nådde semifinalen. På vidaregåande skule var han del av gruppa D Base som deltok i songtevlinga EMA 2016, den slovenske versjonen tilsvarande norske Melodi Grand Prix. Deira bidrag, «Spet živ» vart slått ut i første runde av finalen. 

Då Dolić var 18 år, flytta han og familien til Sveits, der han lærte tysk og utvikla songkarrieren sin. Seinare flytta han til Berlin, og i 2018 deltok han i den åttande sesongen av *The Voice of Germany*. Han enda til slutt på ein andreplass og turnerte sidan rundt i Tyskland og Austerrike. 

### Eurovision Song Contest
27. februar 2020 kunngjorde den tyske kringkastaren ARD at Dolić var vald internt til å representere Tyskland i Eurovision Song Contest 2020 i Rotterdam i Nederland med songen «Violent Thing». Som eit av dei fem store landa i Eurovision Song Contest, var Tyskland direktekvalifisert til finalen laurdag 16. mai 2020.

#### Avlysinga
På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19.

## Diskografi
### Singlar

## Referansar

**Denne artikkelen bygger på «[[:nb:Ben Dolic|Ben Dolic]]» frå ,  den 5. desember 2021.*
Vasil Garvanliev

**Vasil Garvanliev** () er ein makedonsk songar og baryton, kjend under artistnamnet **Vasil**. Han har samarbeidd med artistar som Nelly Furtado, Julie Andrews, New Kids on the Block, Enrique Iglesias og Céline Dion. Garvanliev skulle ha representert Nord-Makedonia i Eurovision Song Contest 2020 i Rotterdam i Nederland med låten «You», men 18. mars 2020 avlyste EBU Eurovision Song Contest på grunn av koronaviruspandemien. Han representerte i staden landet i Eurovision Song Contest 2021 med songen «Here I Stand».

## Bakgrunn
Garvanliev vart fødd i Strumica i Den sosialistiske republikken Makedonia i Jugoslavia i 1984. Sju år gammal fekk han eit lite gjennombrot då han deltok i fleire populære barnefestivalar i Nord-Makedonia. Ti år gammal flytta familien til Chicago i USA, der han fortsette songkarrieren som solist i Chicago Children’s Choir. Seinare flytta familien frå USA, og Garvanliev flytta då til Milano i Italia, der han dreiv med opera og popmusikk. Sidan vart han innvilga stipend ved The Royal Conservatory of Music i Toronto i Canada, der han var blei i ni år.

Garvanliev flytta attende til Nord-Makedonia i 2018, og flytta tilbake til heimbyen Strumica. Han har gjeve ut tre singlar: «Gjerdan», «Patuvam» og «Mojata Ulica». Han heldt sin fyrste solokonsert for fulle hus heime i Strumica i november 2019. Tidlegare same året var han støttevokalist for Tamara Todevska under Eurovision Song Contest. 15. januar året etter kunngjorde makedonsk fjernsyn at Garvanliev skulle representere Nord-Makedonia i Eurovision Song Contest 2020 i Rotterdam. Han skulle ha delteke med låten «You», men på grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19.

I januar 2021 kunngjorde makedonsk fjernsyn at Garvanliev skulle representere landet i Eurovision Song Contest 2021 i Rotterdam. 12. februar kunngjorde artisten at han skulle delta med låten «Here I Stand». Songen enda nest sist i semifinalen, og gjekk dimed ikkje vidare til finalen.

## Referansar

**Denne artikkelen bygger på «[[:nb:Vasil Garvanliev|Vasil Garvanliev]]» frå ,  den 6. desember 2021.*
Verdscupen i alpine greiner 2003/Kvinner

**Verdscupen i alpine greiner for kvinner i 2003**-sesongen tok til 26. oktober 2002 i Sölden i Austerrike og vart avslutta 16. mars 2003 i Hafjell i Øyer kommune. Turneringa omfatta 32 renn og 33 tevlingar. Tevlingane fordelte seg på 8 slalåmrenn, 9 storslalåmrenn, 8 super-g-renn, 6 utforrenn og ei kombinasjonstevling, den siste baserte på allereie avvikla enkeltrenn i slalåm og utfor. I tillegg kom eit utslagsrenn i slalåm.

Janica Kostelić frå Kroatia var klart best og triumferte for andre gang i kampen om den største FIS-premien. På andreplass kom Karen Putzer frå Italia, svenske Anja Pärson vart nummer 3.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 2002/03|Alpiner Skiweltcup 2002/03]]» frå ,  den 14. desember 2021.*
Handball-VM 1975 for kvinner

**Verdsmeisterskapen i handball 1975 for kvinner**, den 6. i rekka, vart avvikla i tida 2. til 130. desember i Sovjetunionen. 12 land deltok i turneringa: Aust-Tyskland, Danmark, Japan, Jugoslavia, Nederland, Noreg, Polen, Romania, Sovjetunionen, Tsjekkoslovakia, Ungarn, USA.

Finalerunda gjekk føre seg i Kiev. Elles vart det spelt kampar i Rostov, alle Noregs  kampar fann stad i Vilnius.

Aust-Tyskland gjekk til topps i meisterskapen etter å ha teke 9 av 10 poeng i finalerunda. Sovjetunionen kom på sølvplassen med sine 7 poeng, Ungarn fekk bronse med 6 poeng i finalerunda. På meisterlaget spelte mellom andre kapteinen Waltraud Kretzschmar, Kristina Hochmuth,  Marion Tietz, Roswitha Krause, Petra Kahnt, Christine Gehlhoff.

Noregs mannskap enda på åttandeplassen. Det bestod av Liv Kyvåg, Siri Keul, Sissel Brenne Buchholdt, Marit Breivik,
Bjørg Andersen, Kari Aagaard, Astri Bech, Unni Anisdahl, Anne Eriksen, Turid Danielsen, Hjørdis Høsøien, Wenche Wensberg, Randi Elisabeth Dyrdal, Lisabeth Hansen.

## Kjelder
*todor66
Damir Kedžo

**Damir Kedžo** () er ein kroatisk popsonger. Kedžo starta musikkarrieren i 2003, då han deltok i talenttevlinga *Story Super Nova Music Talent Show*. Han vann seinare den tredje sesongen av *Tvoje lice zvuči poznato*, den kroatiske versjonen av *Your Face Sounds Familiar*. I 2020 vann Kedžo den kroatiske songtevlinga *Dora* med låten «Divlji vjetre». Han skulle ha representert Kroatia i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i 2020.

## Bakgrunn
Kedžo vart fødd i Omišalj i den sosialistiske republikken Kroatia i Jugoslavia, seinare Kroatia, i 1987. Han vart kjend i heimlandet i 2003 då han deltok i *Story Suparnova Music Talents* – den fyrste kroatiske versjonen av *Idol*. Han enda på sjuandeplass. Året etter starta han trioen Saša, Tin & Kedžo saman med Saša Lozar og Tin Samardžić,. Dei gav seinare ut albumet *Instant*. Debutsingelen til gruppa «365» toppa den kroatiske hitlista i seks veker. I 2005 vart band oppløyst, og Kedžo tok deretter eit pauseår.

I 2006 vann Kedžo ein pris under musikkfestivalen *Melodije Istre i Kvarnera*, i klassa beste debutartist med songen «Ki bi sad reke», og året etter fekk han ein pris for beste framføring med songen «Kanet na vetru».

I 2010 vann Kedžo fyrstepremie i den internasjonale songtevlinga *Slavianski Bazaar* i Kviterussland, og i 2011 deltok han i songtevlinga *Dora*, Kroatias svar på Melodi Grand Prix. Etter fleire år vekke frå rampelyset, vann han i 2016 den kroatiske versjonen av *Your Face Sounds Familiar* med ein imitasjon av Mariah Carey.

I 2020 deltok Kedžo på nytt i *Dora*, denne gongen med songen «Divlji vjetre». I finalen 29. februar 2020 vann han tevlinga og skulle dimed representere Kroatia i Eurovision Song Contest 2020, i Rotterdam i Nederland, men Eurovision Song Contest vart avlyst på grunn av koronavirusutbrotet i 2020.

## Diskografi

### Album

* 2008 – *Damir Kedžo*

### Singlar

* 2017 – «Sve u meni se budi» (med Zsa Zsa)
* 2017 – «Ljubavi moja»
* 2018 – «Vojnik ljubavi»
* 2018 – «Mi protiv nas» (med Domenica Žuvela)
* 2018 – «Šuti»
* 2019 – «Srce mi umire za njom»
* 2019 – «Vidi se izdaleka»
* 2019 – «Poljubi me sad»
* 2020 – «Divlji vjetre»

## Kjelder

**Denne artikkelen bygger på «[[:nb:Damir Kedžo|Damir Kedžo]]» frå ,  den 5. desember 2021.*
The Wrong Place

**«The Wrong Place»** (norsk omsetjing: «feil stad») er ein poplåt som vert framført av det belgiske bandet Hooverphonic. Songen vart utgjeven 4. mars 2021 og er komponert av bandmedlemmen Alex Callier og låtskrivaren Charlotte Fôra. Den var det belgiske bidraget i Eurovision Song Contest 2021 i Rotterdam i Nederland.

## Om songen
«The Wrong Place» er skriven av Alex Callier og låtskrivaren Charlotte Fôra, og den vart ikkje skriven spesielt for Eurovision Song Contest. Gruppa skildrar låten som «Hooverphonic-vintage». Då bandet høyrde låten fyrste gong, følte medlemmane ein umiddelbar effekt og fekk entusiastiske tilbakemeldingar frå vener og familie. Sidan omarbeidde dei låten, og det har vorte laga 21 miksar av den.

Hooverphonic skildrar songen som å vere på ein one night stand som har bore galen av stad: «Ei kvinne vaknar opp og lurar på kva i holaste mannen ved sida av ho gjer her.»

## Eurovision Song Contest
I 2020 valde den flamske kringskastaren VRT Hooverphonic til å representere landet i Eurovision Song Contest 2020, men tevlinga vart avlyst på grunn av koronaviruspandemien. VRT vedtok at Hooverphonic i staden skulle delta i tevlinga i 2021.

4. mars 2021 vart bidraget «The Wrong Place» spela offentleg for fyrste gong, på morgonradioshowet *De Grote Peter Van de Veire Ochtendshow* på radiokanalen MNM. Programmet vart leia av den flamske Eurovision-kommentatoren Peter Van de Veire. Songen vart samstundes sloppen for nedlasting og strøyming.

«The Wrong Place» deltok i den fyrste semifinalen i Rotterdam Ahoy i Rotterdam i Nederland tysdag 18. mai. Der kom den på niendeplass med 117 poeng og kvalifiserte seg til finalen laurdag 22. mai. I finalen var «The Wrong Place» det fjerde bidraget ut på scena av 26 finalistar. Songen fekk til slutt 74 poeng enda på ein 19. plass.

## Listeplasseringar

## Utgjevingshistorikk

## Referansar

**Denne artikkelen bygger på «[[:nb:The Wrong Place|The Wrong Place]]» frå ,  den 6. desember 2021.*
Discoteque

**«Discoteque»** ('diskotek') er ein popsong som vert framført av det litauiske bandet The Roop. Songen vann den litauiske songtevlinga *Pabandom iš naujo*! i februar 2021, og representerte Litauen i Eurovision Song Contest same år i Rotterdam i Nederland. Der enda songen på åttandeplass.

## Bakgrunn
The Roop vann den litauiske finalen *Pabandom iš naujo*! 2020 med låten «On Fire». Låten gjekk til topps på den litauiske singellista etter den nasjonale finalen, og skulle ha representert Litauen i Eurovision Song Contest 2020, men tevlinga vart avlyst på grunn av koronaviruspandemien. Som plaster på såret tilbaud den litauiske kringskastaren LRT The Roop ein plass i finalen av *Pabandom iš naujo*! 2021.  

The Roop vann både telefon- og juryavrøystinga i den litauiske finalen laurdag 6. februar 2021. Songen fekk 74 512 telefonrøyster – langt framfor andreplassen, som berre fekk 6 413 røyster.

«Discoteque» vart svært populær etter utgjevinga, og berre dagar etter hadde låten hatt over 1 million visingar på YouTube. «Discoteque» gjekk òg til topps på den litauiske Spotify-lista og singellista AGATA. Etter den litauiske finalen var «Discoteque» favoritt til å vinne Eurovision Song Contest 2021, ifølgje spelselskapa. Sidan fall songen noko nedover på veddemålslistene og låg rundt tiandeplass før finalen.

## Tekst
Ifølgje The Roop handlar «Discoteque» om ei «personleg indre frigjering» og det å sleppa seg sjølv fri. «Vi lever i ei fri verd, men ofte er det eins eige indre som avgrensar oss», sa frontfiguren Vaidotas  Valiukevičius i ei pressemelding. Bandet avsløra òg at dei hadde feilstava *discotheque* med vilje, altså utan H-en. «Dette er fordi dette er eit dansegolv heilt for seg sjølv», kommenterte bandet.

## Eurovision Song Contest
«Discoteque» deltok i den fyrste semifinalen i Rotterdam Ahoy i Rotterdam i Nederland tysdag 18. mai. Der enda låten på fjerdeplass og kvalifiserte seg til finalen laurdag 22. mai. I finalen mottok songen til saman 220 poeng og enda på ein åttandeplass. Dette var den nest beste plasseringa til Litauen sidan debuten i 1994; den beste plasseringa til Litauen er ein sjetteplass frå 2006.

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Discoteque|Discoteque]]» frå ,  den 4. desember 2021.*
Uku Suviste

**Uku Suviste** () er ein estisk songar, låtskriver, pianist og musikkprodusent. Suviste skulle ha representert Estland i Eurovision Song Contest 2020 i Rotterdam i Nederland, men tevlinga vart avlyst på grunn av koronaviruspandemien. I 2021 vann han songtevlinga *Eesti Laul* igjen og representerte Estland i Eurovision Song Contest 2021 med «The Lucky One».

## Bakgrunn
Suviste var fødd i Võru i Estland. Allereie som seksåring byrja han med musikkundervising, og song etterkvart i Tallinn guttekor og i eit skolekor. Seinare byrja han å studera ved Musikkskulen i Tallinn, og i 1997 med spesialisering i piano. Etter vidaregåande studerte Suviste ved den teknologiske høgskulen i Tallinn og utdanna seg til datasystemadministrator. Sidan studerte han òg popjazz-song ved Musikkskulen i Tallinn, og i 2006 starta han ved Berklee College of Music i Boston i USA. Der studerte han låtskriving og musikkproduksjon i halvanna år.

Suviste har skrive ei rekkje låtar og delteke i fleire estiske musikktevlingar. I 2005 gav han ut sitt fyrste album, det eigenproduserte *It's Christmas Time*. Året etter var han del av den estiske musikkgruppa Lament. Seinare samarbeidde han med med den estiske Idol-vinnaren Birgit Õigemeel, og saman gav dei ut albumet *Ilus aeg*.

Han har òg delteke i fleire russiske tevlingar, blant anna i den sjuande sesongen av *Golos,* den russiske versjonen av *[[Fjernsynsserien The Voice|The Voice]]*, der han hadde Ani Lorak som mentor. Han vart slått ut i semifinalane.

Suviste har delteke i *Eesti Laul* – den estiske versjonen av *[[Melodi Grand Prix]]* – fleire gonger. I *Eesti Laul 2017* deltok han med songen «Supernatural», men vart slått ut i semifinalen. Han deltok på ny i 2019 og kom på andreplass med «Pretty Little Liar». Året etter gjekk han til topps i *Eesti Laul* med låten «What Love Is». Han skulle dimed representere Estland i Eurovision Song Contest 2020 i Rotterdam i Nederland, men tevlinga vart avlyst på grunn av covid-19.

I staden fekk Suviste tilbod om plass i ein av semifinalane til *Eesti Laul 2021*, noko han takka ja til. Han deltok med songen «The Lucky One» og vann til slutt finalen laurdag 6. mars 2021. Han fekk dimed representere Estland i Eurovision Song Contest 2021 i Rotterdam, men vart slått ut i den andre semifinalen.

## Privatliv
Suviste er son av Raivo Suviste, som har produsert ei rekkje tv-program for estisk fjernsyn, og Heli Suviste-Polikarpus, som har studert klassisk song ved Estlands musikk- og teaterakademi. Onkelen og tanta, Väino og Sirje Puura, er òg kjende operasongarar i Estland.

## Kjelder

**Denne artikkelen bygger på «[[:nb:Uku Suviste|Uku Suviste]]» frå ,  den 6. desember 2021.*
Blind Channel

**Blind Channel** er eit post-hardcore-band frå Uleåborg i Finland. Bandet sjølv skildrar musikkstilen sin som «valdeleg pop». Bandet vart skipa i 2013 og består per 2021 av Joel Hokka, Niko Vilhelm, Joonas Porko, Olli Matela, Tommi Lalli og Aleksi Kaunisvesi. Bandet har opptredd på nokre av dei mest kjende heavy metal-festivalane, blant andre Wacken Open Air i Tyskland. Det vart nominert til ein Emma-pris i klassa «årets rockealbum». Emma-gaala er det finske svaret på Spellemannprisen.

20. februar 2021 vann Blind Channel *Uuden Musiikin Kilpailu,* den finske uttakinga til Eurovision Song Contest 2021, med metal-songen «Dark Side». Dei representerte Finland i Eurovision Song Contest 2021 i Rotterdam i Nederland, der dei enda på ein sjetteplass.

## Diskografi

### Album

### Singlar

## Kjelder

**Denne artikkelen bygger på «[[:nb:Blind Channel|Blind Channel]]» frå ,  den 6. desember 2021.*
The Black Mamba

**The Black Mamba** er eit portugisisk band som består av Pedro Tatanka, Ciro Cruz og Miguel Casais. Bandet vart skipa i 2010 og vann i 2021 den portugisiske songtevlinga Festival da Canção med låten «Love Is on My Side». På grunn av sigeren representerte det Portugal i Eurovision Song Contest 2021 i Rotterdam i Nederland.

## Bakgrunn
Trioen vart danna i 2010 og gruppa tok namnet «The Black Mamba». Namnet var òg tittelen på debutalbumet til gruppa, som hadde låtar innan blues, soul og funk. Etter utgjevinga turnerte gruppa i Portugal, og dessutan til byar som London, Philadelphia, Luanda, Madrid og Sevilla, før ho drog til Brasil i 2013. Andre albumet til gruppa, *Dirty Little Brother*, vart utgjeve i 2014, etterfølgt av ein ny nasjonal og internasjonal turné.

2016 var eit arbeidsår der The Black Mamba heldt ein serie akustiske konsertar. I oktober 2018 gav dei ut *The Mamba King*, det tredje studioalbumet til gruppa. Året etter markerte starten på *Good Times Tour*, der gruppa feira ti år. Turneen vart avslutta i slutten av februar 2020. I løpet av året heldt dei ein serie mindre konsertar i Portugal, men aktiviteten vart avgrensa på grunn av koronaviruspandemien.

I 2021 var The Black Mamba ein av deltakarane i songtevlinga Festival da Canção i regi av kringkastaren RTP. I finalen laurdag 6. mars 2021 vann gruppa tevlinga med låten «Love Is on My Side». Som følgje av sigeren fekk ho representere Portugal i Eurovision Song Contest 2021 i Rotterdam i Nederland. Det var fyrste gong Portugal deltok med ein låt som berre hadde engelsk tekst. Gruppa deltok i den andre semifinalen torsdag 20. mai og kvalifiserte seg til finalen. I finalen enda gruppa på tolvteplass.

## Diskografi

### Album

* 2011: *The Black Mamba ‎*
* 2014: *Dirty Little Brother*
* 2018: *The Mamba King*

## Kjelder

**Denne artikkelen bygger på «[[:nb:The Black Mamba (band)|The Black Mamba (band)]]» frå ,  den 6. desember 2021.*
Flo Rida

**Tramar Dillard** () betre kjend under artistnamnet **Flo Rida**, er ein amerikansk rappar frå Florida. Som tenåring turnerte han rundt med eit band kalla «2 Live Crew». *Mail on Sunday* var debutalbumet til Flo Rida, og den fyrste singelen hans «Low» låg på førsteplassen på den amerikanske singellista i ti veker i 2008. I 2009 kom det andre albumet hans, *R.O.O.T.S.*, med songane «Be on You» med Ne-Yo og «Sugar» med Whynter. 

Flo Rida deltok i Eurovision Song Contest 2021 for San Marino, saman med Senhit og songen «Adrenalina». Låten vart nummer 22 av 26 i finalen.

## Kjelder

**Denne artikkelen bygger på «[[:nb:Flo Rida|Flo Rida]]» frå ,  den 7. desember 2021.*
Darude

**Toni-Ville Henrik Virtanen** (), best kjend som **Darude**, er ein finsk DJ og plateprodusent. Han byrja å lage musikk i 1995 og gav ut det platina-seljande hitsingelen «Sandstorm» i 1999. Debutalbumet hans, *Before the Storm*, vart sloppe 18. september 2000 og selde 800 000 eksemplar verda over. Darude mottok òg tre finske Grammy-prisar for debutalbumet. Det toppa den offisielle albumlista i Finland, og nådde ein sjetteplass på *[[Billboard|Billboards]]* Dance/Electronic Albums-lista i USA. Det andre studioalbumet til Darude, *Rush*, nådde ein ellevteplass på *Billboards* dance-liste i 2003 og ein fjerdeplass på den finske albumlista.

Det tredje studioalbumet hans, *Label This!,* vart gjeve ut i 2007. Sjølv om den ikkje fekk ein like stor listesuksess som dei føregåande albuma, fekk singelen «In the Darkness» rosande omtale av musikkbloggen *Gawker*, og kalla den eit «flytande, fengslande stykke trancemusikk». I 2011 var han med på å starta platemerket EnMass Music, der han har gjeve ut ei rekkje miks-samlingar i tilknyting til radioprogrammet hans, *Salmiakki Sessions*. Etter å ha opptredd på festivalar som Tomorrowland i 2014 og Future Music Festival i 2015, gav han ut sitt førebels siste studioalbum, *Moments*, 14. august 2015, etterfølgd av ein turné i USA og Canada same haust. Musikken hans vert gjerne karakterisert som «progressiv og oppløftande».

Darude representerte Finland i Eurovision Song Contest 2019 med låten «Look Away», saman med Sebastian Rejman.

## Kjelder

**Denne artikkelen bygger på «[[:nb:Darude|Darude]]» frå ,  den 7. desember 2021.*
Embers

**«Embers»** (norsk 'glør') er ein britisk popsong frå 2021 med James Newman. Låten vart utgjeven 11. mars 2021 og var det britiske bidraget i Eurovision Song Contest 2021 i Rotterdam i Nederland, der han enda på sisteplass utan poeng.

## Om songen
Newman skreiv songen saman med den Grammy-nominerte låtskrivaren Conor Blake Manning, den platina-seljande songar-låtskrivaren Danny Shah og tekstforfattarane Samuel Brennan og Tom Holling. Dei to sistnemnde har skrive låtar som har passert over 250 millionar strøymingar dei siste 18 månadene før mars 2021.

«Embers» vart produsert av musikkprodusentane «Devin The Great» og «Pringle Dan», medan dei svenske musikkarrangørane Mattias Bylund og Magnus Johansson stod bak brass-delen til songen.

«Embers» er ein rask og positiv dansesong, ifølgje Newman. Tittelen tyder 'glør', og songen «handlar om gnisten mellom menneske som elskar kvarandre. Sjølv om du ikkje ser dei du er glad i heile tida, tyder det ikkje at gneista ikkje er der», sa Newman då songen vart lansert.

«Embers» vart offentleggjord i ei morgonsending på BBC Radio 2 torsdag 11. mars 2021. Songen vart òg utgjeven for digital nedlasting og strøyming same dag.

## Eurovision Song Contest
I 2019 samarbeidde Newmans plateselskap BMG med kringkastaren BBC om å finne ein passande låt og artist til å representere Storbritannia i Eurovision Song Contest 2020. BMG foreslo James Newman, og etter ein liten tenkjepause sa han ja, fordi Eurovision Song Contest er ein «feiring av musikken». Låten han skulle framføre, var «My Last Breath». Då Eurovision Song Contest vart avlyst på grunn av koronaviruspandemien, fekk Newman tilbod om å representere landet i 2021 i staden, noko han takka ja til.

«Embers» var det britiske bidraget til Eurovision Song Contest 2021 i Rotterdam i Nederland. Som eitt av dei fem store landa i Eurovision Song Contest, var Storbritannia direktekvalifisert til finalen i Rotterdam Ahoy laurdag 22. mai 2021. Songen enda sist av 26 deltakarar. Låten fekk ingen poeng frå korkje juryane eller sjåarane, som det fyrste bidraget etter at det noverande poengsystemet vart innført i 2016. Dette var òg andre gong Storbritannia fekk null poeng i Eurovision Song Contest; fyrste gong var med gruppa Jemini i 2003.

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Embers|Embers]]» frå ,  den 7. desember 2021.*
Release Me av Hooverphonic

**«Release Me»** ('slepp meg fri') er ein popballade som vert framført av det belgiske bandet Hooverphonic. Songen vart utgjeven 17. februar 2020 og skulle ha vore det belgiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Eurovision Song Contest
«Release Me» skulle ha vore det belgiske bidraget i Eurovision Song Contest 2020 etter at den flamske kringkastaren VRT internt valde bandet Hooverphonic til å representere landet i tevlinga. Songen skulle ha delteke i den fyrste semifinalen i Rotterdam Ahoy i Rotterdam i Nederland tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Hooverphonic representerte Belgia i Eurovision Song Contest 2021, med songen «The Wrong Place».

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Release Me (Hooverphonic-sang)|Release Me (Hooverphonic-sang)]]» frå ,  den 6. desember 2021.*
Kunstløp under Vinter-OL 1948

**Kunstløp under Vinter-OL 1948** vart avvikla i dagane frå 2. til 6. februar på utandørs-stadiona Olympiastadion og Kulm Eisbahn i St. Moritz. 25 kvinner og 16 karar deltok i enkeltløpa, 14 par deltok i parløp. Det norske paret Margot Walle/Allan Fjellheim enda på tiandeplass i parløp, Marit Henie vart nummer 23 i kvinneklassa.

### Kvinner





### Karar





### Parløp





## Kjelder

**Denne artikkelen bygger på «[[:de:Olympische Winterspiele 1948/Eiskunstlauf|Olympische Winterspiele 1948/Eiskunstlauf]]» frå ,  den 7. desember 2021.*
Kunstløp under Vinter-OL 1952

**Kunstløp under Vinter-OL 1952** vart avvikla i dagane frå 16. til 22. februar på Jordal Amfi i Oslo. 24 kvinner og 14 karar deltok i enkeltløpa, 13 par deltok i parløp. Det norske deltakarane, Ingeborg Nilsson og paret Bjørg Skjælaaen/Reidar Børjeson, enda sist i tevlingane.

### Kvinner




### Karar




### Parløp




## Kjelder

**Denne artikkelen bygger på «[[:de:Olympische Winterspiele 1952/Eiskunstlauf|Olympische Winterspiele 1952/Eiskunstlauf]]» frå ,  den 7. desember 2021.*
Georgsmarienhütte

**Georgsmarienhütte** er ein by og ein kommune i Landkreis Osnabrück i delstaten Niedersachsen i Tyskland. Kommunen har 31&nbsp;000 ibuarar og 55,5 km². Byen ligg 110 meter over havet, om lag 7 kilometer sør om Osnabrück.

Georgsmarienhütte var frå 1860 ein industrilandsby med jarnverk. Fyrst i 1970 fekk staden byrettar. 

## Kjelder

**Denne artikkelen bygger på «[[:de:Georgsmarienhütte|Georgsmarienhütte]]» frå ,  den 7. desember 2021.*  

## Bakgrunnsstoff

*
Stadthagen

**Stadthagen** er ein by, krinsbyen i Landkreis Schaumburg, i delstaten Niedersachsen i Tyskland. Byen har ikring 22&nbsp;000 ibuarar og ligg om lag 40 kilometer vest om Hannover.

## Kjelder

**Denne artikkelen bygger på «[[:de:Stadthagen|Stadthagen]]» frå ,  den 7. desember 2021.*  

## Bakgrunnsstoff

*
Mata Hari av Samira Efendi

**«Mata Hari»** (tittelen viser til den nederlandske dansaren Mata Hari) er ein etnopopsong frå 2021 med den aserbajdsjanske songaren Efendi. Songen vart utgjeven 15. mars 2021 og var det aserbajdsjanske bidraget til Eurovision Song Contest 2021 i Rotterdam i Nederland.

## Om songen
«Mata Hari» var eit av 229 bidrag som kom til inn İctimai Televiziya (İTV) si opne tevling for å finne det aserbajdsjanske bidraget til Eurovision Song Contest 2021. Av dei innkomne bidraga, gjekk seks vidare til gjennomlytting og vurdering av profesjonelle fokusgrupper. Til slutt vart «Mata Hari» vald som landets bidrag. Songen er skriven og produsert av den nederlandske låtskrivartrioen Amy van der Wel, Luuk van Beers og Tony Cornelissen. Han vart framført av songaren Efendi.

Tittelen vart offentleggjord 13. mars, og songen og ein tilhøyrande musikkvideo vart slopne 15. mars 2021.

### Teksta
Tittelen viser til Mata Hari, ein nederlandsk dansar som vart dømd til døden for spionasje under den fyrste verdskrigen. Ifølgje Efendi handlar songen òg om «krafta til kvinner, som fengslar deg med sin posisjon, som overraskar deg med sin endelause styrke, og som rører deg på mystiske måtar. Kvinner i samfunnet er ofte forbunden med ømheit, omsut og veikskap, men for nokon av dei har livet bode på grufulle lekser som ikkje alle menn kan takla».

## Eurovision Song Contest
«Mata Hari» var det aserbajdsjanske bidraget i Eurovision Song Contest 2021, etter at Efendi vart vald internt til å representere Aserbajdsjan av kringkastaren İctimai Televiziya (İTV). Ho skulle opphavleg ha representert landet i Eurovision Song Contest 2020, men tevlinga vart avlyst på grunn av koronaviruspandemien.

Aserbajdsjan vart trekt ut til å opptre i den fyrste semifinalen i Rotterdam Ahoy tysdag 18. mai 2021. I semifinalen kom «Mata Hari» på åttendeplass med 138 poeng. Sidan han vart blant dei ti beste, kvalifiserte han seg til finalen laurdag 22. mai. I finalen var «Mata Hari» det 21. bidraget på scena av 26 deltakarar. Songen enda til slutt på 20. plass med 65 poeng.

Songen var det andre Eurovision-bidraget med tittelen «Mata Hari». Noreg deltok med ein låt med same tittel i 1976, framført av Anne-Karine Strøm.

## Listeplasseringar

## Referansar

**Denne artikkelen bygger på «[[:nb:Mata Hari (Samira Efendi-sang)|Mata Hari (Samira Efendi-sang)]]» frå ,  den 7. desember 2021.*
Vincent Bueno

**Vincent Bueno** () er ein austerriksk songar med filippinsk bakgrunn. Han vart nasjonalt kjend i januar 2008, då han vann talenttevlinga *Musical! Die Show* i regi av den austerrikske kringkastaren ORF. Bueno har òg hatt fleire show og konsertar på Filippinane, og har vore oppvarmingsartist for den filippinske songaren Sarah Geronimo. Sidan har han etablert seg som artist på Filippinane, og har platekontrakt gjennom Star Records, eit underhaldningsselskap under ABS-CBN. Bueno skulle ha representert Austerrike i Eurovision Song Contest 2020 i Rotterdam i Nederland med songen «Alive», men tevlinga vart avlyst på grunn av koronaviruspandemien i Europa vinteren 2020. Han representerte Austerrike i Eurovision Song Contest 2021 med låten «Amen».

## Bakgrunn
Bueno starta å danse som fireåring og var tidleg i gang med musikk. Faren var ein tidlegare songar og gitarist i eit lokalt musikkband i 1970-åra. Bueno laga eigne songar og tok kurs innan drama, dans og song og studerte musikk og utøvande kunst ved Wiens private musikk- og kunstuniversitet. 

I 2008 vann Bueno den TV-sende talenttevlinga *Musical! Die Show* på den austerrikske kringkastingskanalen ORF. Sigeren gjorde han kjend i Austerrike, og sidan har han dukka opp i ulike musikk- og teateroppsetjingar. I 2009 deltok han i ORF-programmet *Dancing Stars*, den austerrikske versjonen av *[[Skal vi danse]]*. I 2016 deltok han òg i den austerrikske uttakinga til Eurovision Song Contest med songen «All We Need Is That Love».

I kjølvatnet av artistkarrieren i Austerrike, lanserte han òg ein karriere på Filippinane, blant anna som deltakar i musikkshowet *ASAP XV* i 2010 og med platekontrakt med selskapet Star Records. 

I 2019 valde kringkastaren ORF Bueno til Austerrike sin representant til Eurovision Song Contest 2020 i Rotterdam. Han skulle ha delteke med songen «Alive», men på grunn av koronavirusutbrotet vinteren 2020 vedtok EBU å avlyse Eurovision Song Contest. Dette vart gjort for å hindra spreiing av koronaviruset SARS-CoV-2 og den medfølgjande sjukdomen covid-19 i Europa. 29. mars kunngjorde den austerrikske kringskastaren ORF at Bueno i staden fekk representere Austerrike i Eurovision Song Contest 2021 med låten «Amen». Han vart slått ut i den andre semifinalen torsdag 20. mai i Rotterdam Ahoy.

Bueno snakkar tysk, engelsk og tagalog flytande.

## Diskografi

### Studioalbum

* 2008: *Step by Step*
* 2016: *Wieder leben*
* 2018: *Invincible*
* 2020: *On the Run*

### Singlar

* 2009: «Sex appeal»
* 2011: «Party Hard»
* 2016: «Bida Best Sa Tag-Araw» (med Angeline Quinto)
* 2016: «All We Need Is That Love»
* 2020: «Alive»
* 2020: «Walking on Water»
* 2020: «Instant Dose»
* 2021: «Amen»

## Kjelder

**Denne artikkelen bygger på «[[:nb:Vincent Bueno|Vincent Bueno]]» frå ,  den 6. desember 2021.*
Øve os på hinanden

**«Øve os på hinanden»** (norsk 'øva oss på kvarandre') er ein dansk synthpoplåt frå 2021 med duoen Fyr & Flamme. Han vann Dansk Melodi Grand Prix 2021 og var det danske bidraget til Eurovision Song Contest 2021 i Rotterdam i Nederland. Låten var det første danskspråklege Eurovision-bidraget på 24 år.

## Om songen
«Øve os på hinanden» er komponert av Laurits Emanuel, som utgjer den eine halvdelen av Fyr & Flamme. Songaren og skodespelaren Jesper Groth utgjer den andre halvdelen av duoen. Songen vart utgjeven på Universal 10. februar 2021 og var eitt av åtte bidrag i Dansk Melodi Grand Prix 2021 laurdag 6. mars i DR Byen i København. Songen vann til slutt finalen med 37 prosent av røystene og vart det danske  bidraget i Eurovision Song Contest 2021.

Låten er ein 1980-talsinspirert poplåt med bruk av el-trommer og synth. Ifølgje duoen handlar «Øve os på hinanden» om å freista å tilgje kvarandre når ein gjer feil. Songen finn stad på eit dansegolv, der ein mann og ei kvinne må prøve seg fram for å sjå kva for trinn som fungerer. Ifølgje duoen kan denne scena brukast som eit bilete på korleis ein oppfører seg når ein skal imponere ein annan, eller korleis ein enkelte gonger må justera kursen i livet når ting ikkje går som planlagd.

### Eurovision Song Contest
«Øve os på hinanden» var det danske bidraget i Eurovision Song Contest 2021 i Nederland. Han deltok i den andre semifinalen torsdag 20. mai i Rotterdam Ahoy. Songen fekk 89 poeng og enda på ellevteplass i semifinalen og kvalifiserte ikkje seg til finalen laurdag 22. mai.

Songen var det første danskspråklege Eurovision-bidraget på 24 år, og det var fyrste gong Danmark opptredde på dansk etter at språkkravet i Eurovision Song Contest vart fjerna i 1999. Førre gongen Danmark opptredde på dansk, var med Kølig Kaj og «Stemmen i mit liv» i 1997. Duoen forklarte at songen var skriven etter «visse skandinaviske tradisjonar, og eg kan ikkje fatta korleis vi skal kunne omsetje han i det heile. Så vi held oss til dansk.»

## Listeplasseringar

## Utgjevingshistorikk

## Referansar

**Denne artikkelen bygger på «[[:nb:Øve os på hinanden|Øve os på hinanden]]» frå ,  den 7. desember 2021.*
Look Away av Darude og Sebastian Rejman

**«Look Away»** (norsk omsetjing 'sjå vekk') er ein song frå 2019 som vert framført av finske Darude og Sebastian Rejman. Songen vann den finske songtevlinga *Uuden Musiikin Kilpailu* 2. mars 2019 og var det finske bidraget til Eurovision Song Contest 2019 i Tel Aviv i Israel. Songen enda sist i sin semifinale og kvalifiserte seg dimed ikkje til finalen. Dette var Finlands ellevte sisteplass i ein finale eller semifinale, noko som er rekord – saman med Noreg. 

## Om songen
Den finske kringkastaren Yla kunngjorde vinteren 2019 at Darude skulle representere Finland i Eurovision Song Contest saman med vokalisten Sebastian Rejman. Darude hadde i 1999 ein stor hit med dancelåten «Sandstorm», og jobbar som låtskrivar og DJ.

I den finske finalen i Åbo laurdag 2. mars stilte duoen opp med tre låtar. «Look Away» vart den klåre vinnaren hos både jury og sjåarane og vart dimed det finske bidraget til Eurovision Song Contest 2019.

### Eurovision Song Contest
I januar 2019 vart Finland trekt ut til å delta i den fyrste semifinalen av Eurovision Song Contest 2019. Semifinalen vart arrangert i Expo Tel Aviv i Israel tysdag 14. mai, og Finland hadde startnummer 3. «Look Away» enda sist i semifinalen, og kvalifiserte seg dimed ikkje til finalen laurdag 18. mai. Dette var den ellevte gongen Finland enda på sisteplass i Eurovision Song Contest og deler den rekorden med Noreg.

## Referansar

**Denne artikkelen bygger på «[[:nb:Look Away|Look Away]]» frå ,  den 7. desember 2021.*
Je me casse

**«Je me casse»** (fransk uttrykk for 'eg stikk') er ein popsong frå 2021 med den maltesiske artisten Destiny Chukunyere. Songen var det maltesiske bidraget i Eurovision Song Contest 2021 i Rotterdam i Nederland, der han enda på ein sjuandeplass. Songen og ein tilhøyrande musikkvideo vart offentleggjorde 15. mars 2021.

## Om songen
«Je me casse» er skriven av låtskrivarteamet Malin Christin, Amanuel Dermont, Nicklas Eklund og Pete Barringer. Jon Hällgren har miksa låten.

Songen har engelsk tekst, men tittelen er fransk og vert gjenteken fleire gonger gjennom teksta. Songen handlar om ein mann som prøver å verta saman med ei kvinne ved å bruke klisjéfylte sjekkereplikkar og spandere drinkar på ho. Men kvinna er ikkje interessert og veit kva ho vil ha. Ho stikk frå fyren og vil heller ha det moro på dansegolvet. Derav tittelen, som er eit fransk uttrykk for *eg stikk*.

## Eurovision Song Contest
Kringkastaren PBS valde songaren Destiny Chukunyere til å representere Malta i Eurovision Song Contest 2020 etter at ho vann den andre utgåva av *X Factor Malta*. Chukunyere skulle ha delteke med «All of My Love», men EBU avlyste Eurovision Song Contest på grunn av koronaviruspandemien. I staden vedtok kringkastaren PBS at Chukunyere skulle få representere Malta i Eurovision Song Contest 2021. Den nye songen, «Je me casse», vart offentleggjord 15. mars 2021. 

Songen var siste bidrag ut på scena i den fyrste semifinalen tysdag 18. mai 2021 i Rotterdam Ahoy. Den vann semifinalen, og kvalifiserte seg til finalen laurdag 22. mai. I forkant av Eurovision Song Contest var «Je me casse» blant dei største favorittane til å vinna tevlinga. I finalen innfridde den ikkje favorittstempelet og enda på ein syvendeplass med 255 poeng.

## Skuldingar om odds-påverknad
I etterkant av Eurovision Song Contest kom fleire maltesiske artistar på bana og skulda den maltesiske kringkastaren PBS for medvite å ha blåse opp favorittstempelet til songen ved å betala utlendingar for å vedda på han på ulike spillselskap. Kanalen skal òg ha betalt utanlandske influensarar for å omtala songen positivt.

Ifølgje kjelder skal kanalen ha brukt nærare 700 000 euro på å promotere bidraget. Statsråd ved statsministerens kontor, Carmelo Abela, sette i gang ei gransking for å finna ut om pengane vart brukt til å påverka oddsen hos spelselskap.

## Listeplasseringar

## Kjelder

**Denne artikkelen bygger på «[[:nb:Je me casse|Je me casse]]» frå ,  den 8. desember 2021.*
All of My Love

**«All of My Love»** (norsk 'all min kjærleik') er ein gospelinspirert popsong frå 2020 med den maltesiske artisten Destiny Chukunyere. Songen vart vald av kringkastaren PBS til det maltesiske bidraget i Eurovision Song Contest 2020 i Rotterdam i Nederland. Songen og ein tilhøyrande musikkvideo vart offentleggjorde 9. mars 2020. Songaren Destiny Chukunyere vart vald til å representere Malta etter at ho vann den andre sesongen av talentkonkurransen *X Factor Malta*. Songen «All of My Love» vart vald etter *X Factor Malta*. 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020, og songen fekk dimed aldri delteke i Eurovision Song Contest.

## Om songen
«All of My Love» er skriven av låtskrivarteamet Bernarda Brunovic, Borislav Milanov, Sebastian Arman, Dag Lundberg, Joacim Persson og Cesár Sampson. Sistnemnde deltok for Austerrike i 2018 og enda på ein tredjeplass, medan Borislav Milanov og Joacim Persson òg skreiv det maltesiske bidraget «Chameleon» i 2019. Milanov står òg bak fleire andre Eurovision-bidrag, òg i 2020: Tysklands «Violent Thing» og Bulgarias «Tears Getting Sober».

Songen skulle ha representert Malta i Eurovision Song Contest 2020, etter at Destiny Chukunyere vann *X Factor Malta* i februar 2020. Vinnaren av *X Factor Malta* vart Maltas representant i Eurovision Song Contest. Songen vart vald éin månad etter.
I januar 2020 vart Malta trekt til å delta i den fyrste semifinalen tysdag 12. mai. Men på grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Referansar

**Denne artikkelen bygger på «[[:nb:All of My Love|All of My Love]]» frå ,  den 8. desember 2021.*
Tears Getting Sober

**«Tears Getting Sober»** (norsk 'tårer vert edru') er ein song frå 2020 med den bulgarske songaren og låtskrivaren Victoria. Songen vart sloppen 7. mars 2020 og skulle ha representert Bulgaria i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Tears Getting Sober» er skriven av artisten Victoria saman med Borislav Milanov, Lukas Oscar og Cornelia Wiebols frå låtskrivarselskapet Symphonix International.

Songaren sjølv seier at låten er svært personleg for ho, og at songen handlar om korleis ein kan koma seg gjennom problema sine og deretter gå vidare. Den anerkjende låtskrivaren Boris Milanov deltok òg i arbeidet med songen, og seier psykiske problem har vore ein stor inspirasjon til songen. Under låtskrivarsamlingane fekk to unge personar sterke panikkanfall og måtte på sjukehus. «Til slutt viste det seg at bodskapen til songen måtte handla om dagens generasjon og deira utfordringar med psykiske vanskar», sa Milanov i eit intervju, og la til: «Men bodskapen er at det framleis er håp, og at din einaste veg ut er å kjempa og å trassa frykta din. Det er betre å ha eit arr enn å ha eit evig-ope sår».

Tittelen på låten vart offentleggjord 4. mars 2020, og songen vart utgjeven tre dagar etter. Songen og videoen vart fyrst vist på den bulgarske TV-kanalen BNT 1 klokka 9 om morgonen 7. mars, og vart sloppen på YouTube ein halv time etter.

### Eurovision Song Contest
«Tears Getting Sober» skulle ha vore det bulgarske bidraget i Eurovision Song Contest 2020, etter at Victoria vart internt vald av Bulgarias nasjonale televisjon (BNT) til å representere landet i tevlinga. 

I januar 2020 vart Bulgaria trekt til å delta i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Rotterdam i Nederland torsdag 14. mai. På grunn av koronavirusutbrotet i Europa vinteren 2020 vedtok EBU å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Referansar

**Denne artikkelen bygger på «[[:nb:Tears Getting Sober|Tears Getting Sober]]» frå ,  den 8. desember 2021.*
Kunstløp under Vinter-OL 1956

**Kunstløp under Vinter-OL 1956** vart avvikla i dagane frå 29. januar til 2. februar på Olympiastadion i Cortina d'Ampezzo. 21 kvinner og 16 karar deltok i enkeltløpa, 11 par deltok i parløp. Ingen norske utøvarar var påmeld.

### Kvinner





### Karar





### Parløp





## Kjelder

**Denne artikkelen bygger på «[[:de:Olympische Winterspiele 1956/Eiskunstlauf|Olympische Winterspiele 1956/Eiskunstlauf]]» frå ,  den 8. desember 2021.*
Kunstløp under Vinter-OL 1960

**Kunstløp under Vinter-OL 1960** vart avvikla i dagane frå 19. til 26. februar i ishallen Blyth Arena i Squaw Valley. 26 kvinner og 18 karar deltok i enkeltløpa, 13 par deltok i parløp. Ingen norske utøvarar var påmeld.

### Kvinner




### Karar




### Parløp




## Kjelder

**Denne artikkelen bygger på «[[:de:Olympische Winterspiele 1960/Eiskunstlauf|Olympische Winterspiele 1960/Eiskunstlauf]]» frå ,  den 8. desember 2021.*
Singen

**Singen** er ein by og ein kommune med ikring 48&nbsp;000 ibuarar heilt sør i delstaten Baden-Württemberg i Tyskland. Byen ligg 429 meter over havet. Elva Radolfzeller Aach renn forbi Singen.

Singen er ein industriby. Her er aluminiumsverk, stålverk, næringsmiddelprodusenten Maggi og støypejarnsfabrikanten Fondium. 

Spjutkastaren Klaus Tafelmeier og den portugisiske fotballspelaren Cédric Soares er begge fødde i Singen.

## Kjelder

**Denne artikkelen bygger på «[[:de:Singen (Hohentwiel)|Singen (Hohentwiel)]]» frå ,  den 8. desember 2021.*  

## Bakgrunnsstoff

*
John Lundvik

**John Hassim Lundvik** () er ein svensk songar, låtskrivar og tidlegare sprintløpar. Han var med på friidrettslaget til IFK Växjö. Lundvik har sidan etablert seg som musikar, og har skrive filmmusikk og songar for andre artistar. Han står òg bak «When You Tell the World You're Mine», som var den offisielle låten i bryllaupet mellom kronprinsesse Victoria og Daniel Westling i 2010. I 2018 enda han på ein tredjeplass i Melodifestivalen med låten «My Turn», og i 2019 vann han Melodifestivalen med låten «Too Late for Love». Lundvik representerte Sverige i Eurovision Song Contest 2019.

## Bakgrunn
Lundvik vart fødd i London, og éi veke gammal vart han adoptert av eit svensk par som budde i byen. Han budde i England fram til han var seks år, då familien flytta til i Växjö i Sverige. Han har aldri møtt dei biologiske foreldra sine.

### Musikkarriere
Lundvik starta for alvor musikkarrieren som 27-åring, då han komponerte songen «When You Tell the World You're Mine» til bryllaupet mellom kronprinsesse Victoria og Daniel Westling i 2010. Lundvik skreiv sidan musikk for artistar som Anton Ewald, Isac Elliot og Sanna Nielsen, og han komponerte filmmusikk til filmen *Snabba Cash*. Han har òg komponert musikk til tv-serien *Empire*.

I 2016 opptredde Lundvik i *Allsång på Skansen*, der han framførte ein duett saman med Lill Lindfors. Lundvik deltok i Melodifestivalen i 2018 med songen «My Turn». Der kvalifiserte han seg til finalen og enda til slutt på ein tredjeplass.

I 2019 deltok han på ny i Melodifestivalen, då med songen «Too Late for Love». Han var ein av dei ti finalistane i finalen i Stockholm laurdag 9. mars, og han vann finalen. Med sigeren vart Lundvik Sverige sin representant i Eurovision Song Contest 2019 i Tel Aviv. Han deltok i den andre semifinalen torsdag 16. mai 2019 med «Too Late for Love». I avrøystinga vart songen blant dei ti beste i semifinalen, og kvalifiserte seg dermed til finalen laurdag 18. mai. I finalen enda han som nummer 5 av 26. Med seg som støttevokalistar hadde han gruppa The Mamas, som vann Melodifestivalen året etter.

Lundvik var òg ein av komponistane bak det britiske bidraget til Eurovision Song Contest 2019, «Bigger than Us», som vart framført av Michael Rice. Lundvik har òg skrive to låtar til norske Melodi Grand Prix: «Little Bobbi» med United i 2012, og «On Hold» med gruppa Shackles i 2013. Begge bidraga vart  slått ut i delfinalane.

### Idrettskarriere
Lundvik har ein karriere bak seg som friidrettsutøvar for IFK Växjö. I 2005 var han med på herrestafettlaget til IFK Växjö som fekk bronse under sverigemesterskapet same år.

#### Personlege rekordar

* 60 meter: 6,99 (Växjö, 3. februar 2002)
* 100 meter: 10,84 (Karlskrona, 12. juni 2006)
* 200 meter: 22,42 (Vellinge, 17. august 2003)

## Diskografi

### Singlar

#### Som hovudartist

#### Som medvokalist

## Kjelder

**Denne artikkelen bygger på «[[:nb:John Lundvik|John Lundvik]]» frå ,  den 8. desember 2021.*